Во согласност со Законот за продажба и давање под закуп на деловните згради и деловните простории на Република Северна Македонија („Службен весник на Република Македонија“ бр. 13/13, 69/13, 104/13, 27/14, 42/14, 178/14, 180/14, 51/15, 61/15, 129/15, 6/16, 106/16, 21/18 и „Службен весник на Република Северна Македонија“ бр. 98/19, 224/24), а врз основа на Одлуката за издавање под закуп на деловен простор бр. 02-2435/1 од 22.07.2026 година,


ЈАВНОТО ПРЕТПРИЈАТИЕ ЗА  ЖЕЛЕЗНИЧКА ИНФРАСТРУКТУРА ЖЕЛЕЗНИЦИ НА РЕПУБЛИКА СЕВЕРНА МАКЕДОНИЈА – СКОПЈЕ ОБЈАВУВА

ОБЈАВА ПО ПРВ ПАТ бр. 2435/3
за издавање под закуп на деловен простор по пат на електронско јавно наддавање


ПРЕДМЕТ НА ЕЛЕКТРОНСКОТО ЈАВНО НАДДАВАЊЕ

Предмет на електронското јавно наддавање е деловен простор на ЈП ЖРСМ Инфраструктура - Скопје  во согласност со Табеларниот преглед во кој се дадени податоци за деловниот простор, град, адреса, број на локал и ниво, број на катастарска парцела и катастарска општина, површина на деловниот простор, вкупната проценета вредност во денари, почетна цена за месечна закупнина во денари, вкупна годишна закупнина, чекор на наддавање во денари и банкарска гаранција за сериозност на понудата во висина од 2% од проценетата вредност на деловниот простор во денари.

ОБЈАВА - Преглед бр. 1 
	Ред број
	Град
	Адреса и опис на деловниот простор
	Површина
м²
	Катастарска парцела, Катастарска општина и имотен лист
	Вкупна проценета вредност на деловниот простор            (во денари)
	Почетна цена за месечна закупнина во денари (без ДДВ) 

	Банкарска гаранција за сериозност на понудата во денари,  2% од вк. проценета вредност
	Чекор на надда-вање (во денари) 
	Вкупна цена за годишна закупнина
	Дата и време на започнување на јавното наддавање

	1.
	Тетово
	ул. Борис Кидрич, зграда бр. 1 на приземје, влез 1 поростории бр. 19,20,21,25 и 26
	143
	КП 3133/1, 
КО Тетово 1 
ИЛ 113697
	4.857.813
	24.289
	97.156
	1
	291.469
	21.08.2026 во 10:00 часот





Деловниот простор наведен во Преглед бр. 1, се дава под закуп за период од 10 (десет) години од денот на потпишувањето на договор за закуп со најповолниот понудувач. 

· Деловниот простор се издава во видена состојба,

Закупнината во договорот за закуп се изразува во нето-износ без ДДВ. Данокот на додадена вредност се изразува посебно во фактурата.
Закупецот е должен закупнината да ја плаќа однапред, најдоцна до 5-тиот ден во месецот, без оглед на приемот на фактурата. За ненавремено плаќање на закупнината се пресметува законска казнена камата.
Цената која ќе биде постигната со јавното наддавање ќе биде утврдена како цена на месечна закупнина на секоја просторија поодделно, и истата треба да биде уплатена однапред. За останатиот период на плаќање на закупнината ќе биде утврдено во договорот.


ПРАВО НА УЧЕСТВО

Право на учество на јавното наддавање имаат сите заинтересирани домашни и странски физички и правни лица кои можат да имаат под закуп, деловна зграда и деловен простор на територијата на Република Северна Македонија во согласност со закон и кои ги исполнуваат условите дадени во Објавата под услови пропишани со Законот за продажба и давање под закуп на деловните згради и деловните простории на Република Северна Македонија („Службен весник на Република Македонија“ бр. 13/13, 69/13, 104/13, 27/14, 42/14, 178/14, 180/14, 51/15, 61/15, 129/15, 6/16, 106/16, 21/18 и „Службен весник на Република Северна Македонија“ бр. 98/19 и 224/24).




УСЛОВИ ЗА УЧЕСТВО НА ЕЛЕКТРОНСКОТО ЈАВНО НАДДАВАЊЕ

1. Заинтересираните физички и правни лица поднесуваат Пријава за учество на јавното наддавање во согласност со условите од Објавата по електронски пат и треба да ги содржи сите податоци и докази кои се утврдени во оваа објава;
2. Пријавата за учество на јавното наддавање мора да го содржи редниот број, градот и адресата од Преглед бр. 1 за просторот за кој се поднесува пријавата и треба да биде потпишана и заверена од одговорното лице на правното лице/потпишана од физичкото лице;
3.  Банкарска гаранција за сериозност на понудата мора да се поднесе најдоцна до крајниот датум и час за поднесување на пријави (да се наведе редниот број од Преглед бр. 1, градот и адресата каде се наоѓа деловниот објект); 
4. За правните лица доказ за регистрација на правното лице издаден од соодветен регистар, (доколку се работи за странски понудувач да се достави соодветен документ каде што понудувачот е регистриран издаден од надлежен орган со превод на македонски јазик);
5. Тековна состојба издадена од Централен регистар на Р. Северна Македонија, не постара од 6 месеци;
6. Потврда дека не е отворена постапка за стечај или ликвидација, не постара од 6 месеци;
7. Доказ дека се платени сите давачки кон државата: даноци, царини и сл. (во полето Изјава да се прикачи како доказ потврда од Управата за Јавни Приходи и Царина) не постара од 6 месеци, 
8. Потврда дека не е изречена забрана за учество во постапки за јавен повик, доделување на договори за јавна набавка и договори за јавно - приватно партнерство, издадена од Централен регистар на Р. Северна Македонија, не постара од 6 месеци;
9. Потврда дека не е изречена забрана за вршење професија, дејност или должност, издадена од Централен регистар на Р. Северна Македонија, не постара од 6 месеци;
10. Потврда дека не е изречена привремена забрана за вршење на одделна дејност – казна, издадена од Централен регистар на Р. Северна Македонија, не постара од 6 месеци;
11. За физички лица уверение за државјанство, не постаро од 6 месеци (за странски физички лица-доказ за идентитет);
12. E-mail на подносителот на пријавата преку која ќе се врши постапката на регистрирање за учество на електронското јавно наддавање, (за подносителите на пријавите кои ќе достават погрешна e-mail адреса ЈП ЖРСМ ИНФРАСТРУКТУРА - Скопје нема обврска да врши нивна корекција);
13. Сите наведени документи заедно со пријавата за учество на јавното наддавање и банкарската гаранција за сериозност на понудата треба да се прикачат во електронска форма на следнава веб-страница: www.deloven–prostor.mk на Министерството за транспорт и врски на Република Северна Македонија, и во оригинална хартиена форма најдоцна до 14:00 часот  на 17.08.2026 година да се достават во Архивата ЈП ЖРСМ ИНФРАСТРУКТУРА - Скопје.







БАНКАРСКА ГАРАНЦИЈА

Висината на банкарската гаранција за сериозност на понудата е утврдена во Преглед бр. 1 на оваа Објава за секој деловен простор поединечно. Рокот на важење на банкарската гаранција за сериозност на понудата е најмалку 60 дена почнувајќи од 21.08.2026 година. 
Банкарската гаранција за сериозност на понудата му се враќа на подносителот на пријавата за јавно наддавање во целост во рок од 15 дена од денот на одржување на јавното наддавање, а банкарската гаранција на најповолниот понудувач му се враќа во рок од 15 дена од денот на уплатата на една месечна закупнина постигната на јавното наддавање. 
Обврска на најповолниот понудувач е да ги уплати средствата во рок од 15 дена од денот на приемот на писменото известување за избор, во спротивно нема да се пристапи кон склучување на договор, а банкарската гаранција за сериозност на понудата ќе биде активирана и на понудувачот ќе му се изрече забрана за учество во постапките за јавно наддавање за давање под закуп на деловни простории во период од една година од денот на изрекувањето на забраната. Договорот за закуп се склучува во рок од 5 дена по уплатата на средствата, а во рок од 30 дена се доставува кај нотар заради вршење на солемнизација. Трошоците за солемнизација на договорот се на товар на понудувачот.



РОКОВИ
Пријавите, банкарската гаранција и придружните документи за учество на јавното наддавање електронски и во хартиена форма треба да се поднесат најдоцна до 14:00 часот на 17.08.2026 година. Електронското јавно наддавање ќе се одржи на интернет-страницата www.deloven-prostor.mk на Министерството за транспорт и врски.   
Електронското јавно наддавање започнува на интернет-страницата со објавување на почетна цена за месечна закупнина во денари и се спроведува по пат на наддавање од страна на учесниците како следува на 21.08.2026 со почеток во 10:00 часот




ПОСТАПКА

1.   Комисијата за спроведување на постапки за јавно наддавање за давање под закуп на недвижности на ЈП ЖРСМ Инфраструктура - Скопје  (во понатамошниот текст: Комисијата) по приемот на пријавите, без присуство на понудувачите, утврдува дали се доставени во определениот рок и дали се комплетни во согласност со условите во Објавата.
2.   Подносителите на пријави кои доставиле пријави за учество на јавното наддавање согласно со објавата, се регистрираат на интернет страницата www.deloven-prostor.mk со корисничко име и шифра за учество на јавното наддавање,
3.   Во периодот од крајот на огласот до почетокот на аукцијата, Комисијата ги прегледува поднесените пријави и прикачените документи и ги одобрува или одбива пријавените корисници за да учествуваат на наддавањето.
4. Корисниците добиваат известување на нивната e-mail адреса за одлуката на Комисијата, а притоа статусот на нивната пријава можат да го видат и во панелот Наддавање на веб-страницата www.deloven-prostor.mk . 
5. Јавното наддавање ќе се одржи и доколку по објавата се пријавил и само еден учесник кој ги исполнува условите дадени во објавата.
6. Јавното наддавање започнува со објавување на почетната цена за месечна закупнина на деловниот простор и се спроведува по пат на наддавање од страна на учесниците.
7. Во првите пет минути од јавното надавање учесниците можат да ја прифатат, односно зголемуваат цената на деловниот простор. Јавното наддавање се смета за завршено во моментот на истекот на времето определено во објавата, при што доколку во истекот на последните две минути од определеното време за траење на јавното наддавање од страна на учесниците е дадена понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема нова дадена понуда.
8. Јавното наддавање продолжува неограничено се додека во временски интервал од две минути има нова понуда. Доколку во првите пет минути од јавното наддавање не е прифатена понудата, односно не е дадена повисока, вкупната почетна цена на деловниот простор се намалува за 2% по што учесниците на јавното наддавање повторно ќе имаат можност да ја прифатат, односно зголемуваат цената на деловниот простор.  
9. Доколку во истекот на последните две минути од вторите пет минути од јавното наддавање од страна на учесниците е прифатена понудата, односно дадена е повисока понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема дадено нова понуда. 
10. Доколку во времетраење од петте минути повторно нема понуда, вредноста на деловниот простор повторно се намалува за 2% од вкупната почетна цена на деловниот простор. Намалувањето на вкупната почетна цена на деловниот простор во текот на наддавањето доколку станува збор за објава по прв пат може да изнесува најмногу до 30% од утврдената пазарна вредност на деловниот простор, односно проценетата вкупна вредност за месечна закупнина на деловниот простор без разлика колку понудувачи се јавиле на јавното наддавање. 
11. Намалувањето на вкупната почетна цена на деловниот простор во текот на наддавањето доколку станува збор за објава по втор пат може да биде најмногу до 30% доколку на јавното наддавање се пријавил само еден заинтересиран учесник, а доколку се пријавиле двајца или повеќе учесници, намалувањето може да изнесува до најмногу 50% од утврдената пазарна вредност на деловниот простор, односно проценетата вкупна вредност за месечна закупнина на деловниот простор.
12. Учесникот на јавното наддавање кој понудил највисока цена за закуп се стекнува со статус на најповолен понудувач.
13. Комисијата по завршување на јавното наддавање изготвува записник за спроведеното јавно наддавање и електронски го доставува до сите учесници на јавното наддавање.
14. Учесниците на јавното наддавање имаат право на приговор само по однос на постапката на јавното наддавање, во рок од 3 (три) дена од одржувањето на јавното наддавање. Приговорот се доставува до Комисијата во електронска форма на следниов e-mail: g.veskov@mzi.mk 
15. Комисијата одлучува по приговорот со решение. Против решението на Комисијата, незадоволната странка може да поднесе жалба до Државната комисија за одлучување во управна постапка и постапка од работен однос во втор степен.



НАЧИН НА ОГЛАСУВАЊЕ

Давањето под закуп на деловниот простор се врши со електронско јавно наддавање на веб-страницата www.deloven–prostor.mk и со објавување во два дневни весника кои се издаваат на македонски јазик и еден дневен весник кој се издава на јазикот што го зборуваат најмалку 20% од граѓаните кои зборуваат службен јазик различен од македонскиот јазик во општините, општините во градот Скопје и градот Скопје на чие подрачје се наоѓа деловниот простор предмет на објавата.
Заинтересираните понудувачи деловниот простор кој се издава под закуп можат да го видат на ден 12.08.2026 година од 11,00 до 12,00 часот.
		Подетални информации можат да се добијат во Дирекцијата на ЈП ЖРСМ ИНФРАСТРУКТУРА - Скопје, ул. „Железничка“ бр. 50 б, Скопје, лице за контакт: Горан Весков, моб. тел. 075/282-847.



ЈП ЖРСМ ИНФРАСТРУКТУРА - Скопје 
Комисија за спроведување на постапки за
јавно наддавање за давање под закуп на недвижности

-6-

